**EELNÕU 2024/244**

**VILJANDI LINNAVOLIKOGU**

OTSUS

### 29. veebruar 2024 nr

Viljandi Linnavalitsuse liikme

ametist vabastamine ja uue liikme ametisse

nimetamine

Kohaliku omavalitsuse korralduse seaduse § 22 lõike 1 punktide 17 ja 19, § 50 lõike 1 punkt 6 ja Viljandi linna põhimääruse § 18 lõike 4 alusel ning arvestades Tonio Tamra 08.02.2024 esitatud avaldust Viljandi Linnavolikogu

**o t s u s t a b:**

1. Vabastada 08.03.2024 ametist Viljandi Linnavalitsuse liige abilinnapea Tonio Tamra ja maksta talle kasutamata jäänud puhkuse (X päeva) eest tasu. Maksta Tonio Tamrale hüvitist ühe kuupalga ulatuses.

2. Nimetada alates 09.03.2024 ametisse Viljandi Linnavalitsuse liikmena abilinnapea Are Tints.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Ene Rink

**Esitatud:** 13.02.2024

**Esitaja:** Viljandi Linnavalitsus **Ettekandja:** Madis Timpson

**Lk arv:** 2

**Hääletamine:** poolthäälteenamus

Seletuskiri

**Viljandi Linnavalitsuse liikme**

**ametist vabastamine ja uue liikme ametisse**

**nimetamine**

Eelnõu eesmärk on vabastada ametist Viljandi abilinnapea Tonio Tamra tema avalduse alusel ning nimetada ametisse uus abilinnapea Are Tints.

Kohaliku omavalitsuse korralduse seaduse § 22 lõike 1 punkti 17 alusel on volikogu ainupädevuses linnavalitsuse liikmete kinnitamine, palgaliste valitsusliikmete ametisse nimetamine. Sama paragrahvi punkt 19 järgi on volikogu ainupädevuses vallavanemale või linnapeale ja palgalistele valitsusliikmetele töötasu, lisatasu, hüvitise, toetuse ja soodustuste määramine ning teistele valitsusliikmetele hüvitise maksmise otsustamine ja selle suuruse määramine.

Viljandi linna põhimääruse § 18 lõike 4 järgi linnavalitsuse koosseisu muutmise vajaduse korral esitab linnapea volikogule kinnitamiseks või ametisse nimetamiseks linnavalitsuse uue(d) liikmekandidaadi(d), kes kinnitatakse poolthäälte enamusega avalikul hääletamisel.

Kohaliku omavalitsuse korralduse seaduse § 50 lõike 1 punkti 6 alusel esitab linnapea volikogule ettepaneku valitsuse täiendava liikme kinnitamiseks ja valitsuse liikme vabastamiseks valitsuse liikme kohustustest ning palgalise valitsuse liikme ametisse nimetamiseks ja ametist vabastamiseks.

Abilinnapea töötasu on juba varem määratud Viljandi Linnavolikogu 18.11.2021 otsusega nr 5 „Viljandi linnapeale, linnavalitsuse liikmetele töötasu ja hüvitiste määramine“ ning selle kohaselt on abilinnapea töötasu 3600 eurot.

(allkirjastatud digitaalselt)

Ene Rink

linnasekretär